Държавен вестник, бр. 39, 2024 г., стр. 29

БРОЙ  39	
Д Ъ Р Ж А В Е Н  В Е С Т Н И К 	
СТР.  29  
средства, при съпоставяне на действителните 
и очакваните резултати от тази дейност.
12. „Икономичност“ е придобиването с 
най-малки разходи на необходимите ресурси 
за осъществяване на научноизследователска 
или иновационна дейност при спазване на 
изискванията за качество на ресурсите.
13. „Свобода на осъществяване“ е правото 
на избор на предмет и методи за провеждане 
на научните изследвания при спазване на 
действащото законодателство и общоприетите 
етични стандарти.
14. „Технологичен трансфер“ включва 
трансфер на знания и технологии, чиято цел 
е придобиване, събиране и споделяне на кон­
кретни и потенциални знания, включително 
умения и компетенции по отношение както на 
стопански, така и на нестопански дейности, 
като научно сътрудничество, консултантска 
дейност, развитие на жизнения цикъл на 
технологията от идеята за нейното създаване 
до индустриалната и пазарната є реализация, 
както и предприемане на мерки за защитата 
є с права на интелектуална собственост, ли­
цензиране, обособяване на нови организации, 
публикации и мобилност на изследователи­
те и другите служители, участващи в тези 
дейности. Освен научните и технологичните 
знания, това обхваща други видове знания, 
включително използването на стандарти и 
правила, в които се съдържат, и условията 
в реална експлоатационна среда и методите 
за организационни иновации, както и управ­
ление на знания, свързани с установяването, 
придобиването, предпазването, защитаването 
и използването на нематериални активи.
15. „Научноизследователски проект“ обхва­
ща една или няколко категории фундамен­
тални или приложни научни изследвания с 
точно определен икономически, научен или 
технически характер, с ясни и предварително 
определени цели, изследователски методи и 
очаквани резултати, които служат за уста­
новяване степента на постигане на целите 
и съответствието им с приложените методи.
16. „Институционално хранилище“ е он­
лайн база данни, предоставяща възможност 
за съхранение, разполагане, обработка и 
извличане на информация, поддържана от 
организация, извършваща или финансираща 
научни изследвания.
17. „Свързани лица“ са:
а) съпрузите, роднините по права линия 
без ограничения, по съребрена линия до 
четвърта степен включително, и роднините 
по сватовство до трета степен включително, 
или във фактическо съжителство;
б) лица в трудовоправни отношения;
в) лицата, едното от които участва в управ­
лението на дружеството на другото;
г) съдружниците;
д) лицата, чиято дейност се контролира 
пряко или косвено от трето лице, с изключение 
на институтите на Българската академия на 
науките и на Селскостопанската академия;
е) лицата, които съвместно контролират 
пряко или косвено трето лице;
ж) лицата, едното от които е търговски 
представител на другото;
з) лицата, едното от които е направило 
дарение в полза на другото;
и) лицата, които имат съвместни научни 
публикации или съвместен проект, финанси­
ран от Националния иновационен фонд през 
последните 5 години с ръководителя или с 
член на научния колектив на проекта. 
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Този закон отменя Закона за насърча­
ване на научните изследвания (обн., ДВ, бр. 92 
от 2003 г.; изм., бр. 36 от 2008 г., бр. 74 и 82 
от 2009 г., бр. 83 от 2010 г., бр. 99 от 2011 г., 
бр. 82 от 2012 г., бр. 15 и 68 от 2013 г., бр. 107 
от 2014 г., бр. 14 от 2015 г., бр. 16 от 2016 г., 
бр. 58 от 2017 г., бр. 77 от 2018 г., бр. 102 от 
2022 г. и бр. 102 от 2023 г.).
§ 3. (1) Фонд „Научни изследвания“ по 
този закон продължава дейността на Фонд 
„Научни изследвания“ от отменения Закон за 
насърчаване на научните изследвания.
(2) Имуществото, архивът, както и всички 
права и задължения, включително членствени­
те правоотношения в национални, европейски 
и международни организации, преминават към 
Фонд „Научни изследвания“ по този закон.
(3) Председателят и членовете на изпъл­
нителния съвет на Фонд „Научни изследва­
ния“ довършват своя мандат до изтичане на 
неговия срок.
(4) Избраният управител на Фонд „Научни 
изследвания“ продължава да заема длъж­
ността до изтичане на срока на договора за 
управление.
(5) Трудовите правоотношения на лицата 
във Фонд „Научни изследвания“ се уреждат 
съгласно чл. 123 от Кодекса на труда.
(6) Конкурсните процедури на Фонд „На­
учни изследвания“ и на Националния инова­
ционен фонд, открити преди влизането в сила 
на този закон, както и сключените договори 
за финансиране продължават своето действие 
по досегашните условия и ред.
(7) Висящите дела към влизането в сила 
на този закон се продължават от Фонд „На­
учни изследвания“ до тяхното приключване 
на всички инстанции.
§ 4. Дейността на Националния инова­
ционен фонд, създаден с Решение № 723 на 
Министерския съвет от 2004 г., продължава 
да се изпълнява от Националния иновационен 
фонд по този закон.
§ 5. (1) Стратегическите документи и 
националните програми, приети преди вли­
зането в сила на този закон, продължават да